70 Euroopa Liidu Teataja 11/21. kd 31994R3168 23.12.1994 EUROOPA ÜHENDUSTE TEATAJA L 335/23 KOMISJONI MÄÄRUS (EÜ) nr 3168/94, 21. detsember 1994, millega kehtestatakse ühenduse impordilitsents teatavatest kahepoolsete lepingute, protokollide või muude kokkulepete ja ühenduse impordi erieeskirjadega hõlmamata kolmandatest riikidest pärit tekstiiltoodete importimise ühiseeskirju käsitleva nõukogu määruse (EÜ) nr 517/94 kohaldamisalas ja muudetakse kõnealuse määruse teatavaid sätteid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artiklit 113, võttes arvesse nõukogu 7. märtsi 1994. aasta määrust (EÜ) nr 517/94 teatavatest kahepoolsete lepingute, protokollide või muude kokkulepete ja ühenduse impordi erieeskirjadega hõlma- mata kolmandatest riikidest pärit tekstiiltoodete importimise ühi- seeskirjade kohta, (1) (viimati muudetud määrusega (EÜ) nr 2798/94, (2) eriti selle artiklit 21, ning arvestades, et: siseturu rajamise tõttu on asjakohane, et erinevad vormid, mida liikmesriikide pädevad asutused on tekstiil- ja rõivatoodete sekto- ris seni kasutanud määruse (EÜ) nr 517/94 kohaselt koguseliste piirnormidega hõlmatud toodete ühendusse impordi lubamiseks, asendatakse ühe dokumendiga, mida saab kasutada kogu ühen- duse tolliterritooriumil, olenemata väljaandvast liikmesriigist või asjaomase ettevõtja riikkondsusest või alalisest asukohast; selleks on vaja kasutusele võtta ühenduse impordilitsents, mille koostavad ühtsetele tingimustele vastava ühtse vormi kohaselt liikmesriikide pädevad asutused, piiritleda sellises dokumendis ja selle saamiseks esitatavas taotluses sisalduv teave ja muuta või täiendada teatavaid määruse (EÜ) nr 517/94 sätteid; sellise ühenduse impordilitsentsi kasutuselevõtu hõlbustamiseks kõikides liikmesriikides on asjakohane lubada liikmesriikide päde- vatel asutustel jätkata hiljemalt 31. detsembril 1995 lõppeval üle- minekuajal nende siseriiklike vormide väljaandmist, mida kasu- tati impordilubade ja järelevalvedokumentide väljaandmisel enne käesoleva määruse jõustumispäeva, välja arvatud juhul, kui taot- leja taotluse esitamisel nõuab ühenduse impordilitsentsi väljaand- mist; käesolevas määruses sätestatud meetmed on kooskõlas tekstiili- komitee arvamusega, (1) EÜTL 67, 10.3.1994, lk 1. (2) EÜTL 297, 18.11.1994, lk 6. ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ) nr 517/94 järgmiselt. 1. Artikli 18 lõikele 1 lisatakse järgmine lõik: “Loataotluses peab olema märgitud: a) taotleja nimi ja täielik aadress (kaasa arvatud võimalikud telefoni- ja faksinumbrid, pädevate siseriiklike asutuste antud tunnuskood) ning käibemaksukohuslase registreeri- misnumber, kui taotleja on käibemaksukohuslane; b) deklarandi nimi ja aadress; c) tõenäolise eksportija nimi ja täielik aadress; d) toodete päritoluriik ja lähteriik; e) toodete kirjeldus, sealhulgas: — toodete nimetus, — toodete kirjeldus ja koondnomenklatuuri kood (CN- kood); f) asjakohane kategooria ja kogus kõnealuste toodete jaoks III B ja IV lisas ettenähtud ühikutes; g) toodete väärtus; h) kõik haldusotstarbel kasutatavad sisekoodid, nagu TARIC- kood; i) kuupäev ja taotleja allkiri.” 2. Artikli 19 lõige 1 asendatakse järgmisega: “l. Liikmesriikide pädevad asutused annavad impordiload välja viie tööpäeva jooksul komisjoni otsuse teatavakstegemi- sest või komisjoni määratud tähtaja jooksul. Impordiload ja nende väljavõtted antakse välja VIII lisas sätestatud tingimuste ja üksikasjalike eeskirjade kohaselt.” 3. Käesoleva määruse lisa võetakse määrusesse (EÜ) nr 517/94 VIII lisana. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas.